19. 12. 84 De Europæiske Fællesskabers Tidende Nr. L 331/21 KOMMISSIONENS FORORDNING (EØF) Nr. 3553/84 af 18. december 1984 om de mængder fåre- og gedekødsprodukter, der kan indføres fra Rumænien i KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets afgørelse 84/633/EØF af 11. december 1984 om bemyndigelse af Kommis- sionen til med henblik på en gnidningsløs samhandel at foretage en konvertering fra levende dyr til fersk eller kølet kød og omvendt for så vidt angår de mæng- der, der omfattes af aftalerne mellem Det europæiske økonomiske Fællesskab og tolv tredjelande om frivillig begrænsning af eksporten af fåre- og gedekød ()), særlig artikel 1, stk. 1, og ud fra følgende betragtninger : Rumænien har i forbindelse med en aftale med Fællesskabet forpligtet sig til at begrænse sin eksport af fåre- og gedekødsprodukter til Fællesskabet til årlige mængder på henholdsvis 475 tons levende dyr, udtrykt i ikke-udbenet slagtet vægt, og 75 tons fersk og kølet kød ; Rumænien  har anmodet Fællesskabet om at konvertere den mængde, der er fastsat for eksport i 1984, på 75 tons fersk og kølet kød til 75 tons levende dyr, udtrykt i ikke-udbenet slagtet vægt; de yderst begrænsede mængder, for hvilke Rumænien har fremsat denne anmodning, kan ikke forstyrre fælles- skabsmarkedet og gør det muligt at imødekomme ønsket ; Forvaltningskomiteen for Fåre- og Gedekød har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 De mængder får og geder, levende, undtagen racerene avlsdyr, henhørende under pos. 01.04 B i den fælles toldtarif, der kan indføres fra Rumænien i henhold til aftalen med dette land, fastsættes til 550 tons, udtrykt i ikke-udbenet slagtet vægt, for 1984. De mængder fersk og kølet fåre- og gedekød henhø- rende under pos. 02.01 A IV a) i den fælles toldtarif, der kan indføres fra Rumænien i henhold til aftalen med dette land, fastsættes til 0 for 1984. Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. december 1984. () Se side 32 i denne Tidende. På Kommissionens vegne Poul DALSAGER Medlem af Kommissionen